વલસાડમાં કપડા વિતરણના કાર્યક્રમ માટે લગભગ બે અઠવાડીયા પહેલા સ્પંદન ટીમ દ્વારા કપડા એકઠા કરવાનું કામ શરૂ કરી દેવામાં આવ્યું હતું. વલસાડ સ્પંદન ટીમ દ્વારા ૩૦૦ જોડી કપડાઓ એકત્ર કરવામાં આવ્યા હતા. આ કપડાઓનું પ્લાસ્ટિક બેગમાં પેકિંગ ડૉ. દિવ્યા પટેલ દ્વારા કાર્યક્રમના આગલા દિવસે કરવામાં આવ્યું હતું. કપડા વિતરણના કાર્યક્રમ માટે ડૉ. દિવ્યા પટેલ ગરીબ પરિવારો ધરાવતા વલસાડના અનેક વિસ્તારોની મુલાકાત લીધી હતી. ત્યાર બાદ વલસાડ નજીક વેલવાચ ગામે કપડા વિતરણ કરવાનું નક્કી કરવામાં આવ્યું હતું.